62017TJ0242_INF
Rettens dom (Første Afdeling) af 19. oktober 2022 – SC mod Eulex Kosovo
(Sag T-242/17 RENV)
»Voldgiftsbestemmelse – fælles udenrigs- og sikkerhedspolitik – internationalt civilt personale ved Den Europæiske Unions internationale missioner – flere på hinanden følgende tidsbegrænsede ansættelseskontrakter – intern udvælgelsesprøve – ikke-forlængelse af en tidsbegrænset kontrakt – ansvar i kontraktforhold – ansvar uden for kontraktforhold – erstatningssøgsmål – Rettens kompetence – formaliteten – udeblivelsessag«
1.
Fælles udenrigs- og sikkerhedspolitik – civile EU-missioner – personale – internationalt civilt personale – erstatningssøgsmål – Unionens retsinstansers kompetence – person, der er ansat på grundlag af flere på hinanden følgende tidsbegrænsede kontrakter – de første ansættelseskontrakter tilkender retterne i en medlemsstat prøvelseskompetence – en voldgiftsbestemmelse i de sidste ansættelseskontrakter tilkender Domstolen prøvelseskompetence – voldgiftsbestemmelsens anvendelsesområde – søgsmål med påstand om, at det fastslås, at en afgørelse om ikke at imødekomme en sådan ansats ansøgning efter en intern udvælgelsesprøve og en afgørelse om ikke at forlænge den pågældendes sidste kontrakt er ulovlig – omfattet
(Art. 268 TEUF og 272 TEUF)
(jf. præmis 42-45 og 47)
2.
Fælles udenrigs- og sikkerhedspolitik – civile EU-missioner – personale – internationalt civilt personale – erstatningssøgsmål – person, der er ansat på grundlag af flere på hinanden følgende tidsbegrænsede kontrakter – afgørelse om ikke at imødekomme en sådan persons ansøgning til en intern udvælgelsesprøve og afgørelse om ikke at forlænge den pågældendes sidste kontrakt – omstændigheder, der begrunder, at der foreligger mangel på upartiskhed eller en interessekonflikt – erstatning for den lidte økonomiske skade
(Art. 268 TEUF og 272 TEUF)
(jf. præmis 60-68)
Konklusion
1)
Eulex Kosovo betaler SC en erstatning for det lidte økonomiske tab svarende til 19 måneders bruttoløn med tillæg af dagpenge og lønforhøjelser svarende til, at sidste ansættelseskontrakt var blevet forlænget frem til den 14. juni 2018, samt en erstatning for det lidte ikke-økonomiske tab, der efter ret og billighed er opgjort til 50000 EUR.
2)
Eulex Kosovo betaler omkostningerne i forbindelse med denne sag samt med sag C-730/18 P og sag T-242/17.